Държавен вестник, бр. 100, 2016 г., стр. 49

БРОЙ  100	
Д Ъ Р Ж А В Е Н  В Е С Т Н И К 	
СТР.  49  
отказ от признаване на висше образование, 
придобито в чуждестранни висши училища.“
§ 11. В чл. 27 се правят следните изме-
нения:
1. Алинея 2 се изменя така:
„(2) Работното време по ал. 1 е с про-
менливи граници от 8,00 до 18,30 ч. със 
задължително присъствие в периода от 10,00 
до 16,00 ч. и с обедна почивка 30 минути в 
периода от 12,00 до 14,00 ч. В тези случаи 
извън времето на задължителното при-
съствие служителите могат да отработват 
дневното работно време през определени 
дни в следващия или в друг ден от същата 
работна седмица.“
2. Алинея 3 се отменя.
§ 12. Навсякъде в текста думите „Ми-
нистерството на образованието, младежта 
и науката“, „министърът на образовани-
ето, младежта и науката“ и „министъра 
на образованието, младежта и науката“ се 
заменят съответно с „Министерството на 
образованието и науката“, „министърът на 
образованието и науката“ и „министъра на 
образованието и науката“.
§ 13. Приложението към чл. 8, ал. 2 се 
изменя така:
„Приложение 
 към чл. 8, ал. 2
Численост на персонала в организационните 
структури и административните звена на Наци-
оналния център за информация и документация
Изпълнителен директор
1
Главен секретар
1
Дирекция „Административна, финансо-
во-счетоводна дейност и управление на 
собствеността“
7
Дирекция „Академично признаване и ре-
гулирани професии“
9
Дирекция „Научно-техническа и педагоги-
ческа библиотека“
11
Дирекция „Регистри и информационно 
осигуряване“
6
Дирекция „Заверки и информационни 
продукти“
10
Обща численост
45
“
Заключителна разпоредба
§ 14. Правилникът влиза в сила от деня 
на обнародването му в „Държавен вестник“ 
с изключение на § 1, т. 6 и 7 и § 5 по отно-
шение на чл. 11б, т. 1 и 2, които влизат в 
сила от 1 януари 2017 г.
Министър:  
Меглена Кунева
10014
НАРЕДБА № 15 
от 8 декември 2016 г.
за инспектирането на детските градини и 
училищата
Г л а в а  п ъ р в а 
ОБЩИ ПОЛОЖЕНИЯ
Чл. 1. (1) С тази наредба се определя дър-
жавният образователен стандарт за инспек-
тирането на детските градини и училищата. 
(2) С държавния образователен стандарт 
по ал. 1 се определят същността, целите и 
организацията на инспектирането на детските 
градини и училищата. 
Чл. 2. (1) Инспектирането е процес на 
изготвяне на цялостна независима експертна 
оценка на качеството на предоставяното от 
детската градина или училището образование 
в определен момент от дейността им и опре-
деляне на насоките за подобряване. 
 (2) Целта на инспектирането е установяване 
на степента на изпълнението на държавните 
образователни стандарти, като се формули-
ра оценка за силните страни в дейността на 
образователните институции и за аспектите в 
дейността им, които се нуждаят от подобрение. 
(3) Инспектирането се състои от следните 
взаимносвързани последователни дейности: 
1. набиране на информация по определени 
индикатори за дейностите, осъществявани от 
детската градина или училището; 
2. оценяване, което се състои в съпоставяне 
на получените данни с критериите по чл. 274, 
ал. 5, т. 1 от Закона за предучилищното и 
училищното образование; 
3. подпомагане, което се състои във фор-
мулиране на препоръки за подобряване на 
дейността на детската градина или училището. 
(4) Информацията по ал. 3, т. 1 се набира 
чрез наблюдение, проучване на документация, 
изслушване и проучване на мнението на уче-
ници, родители и други заинтересовани страни, 
както и преглед на интернет страницата и 
портфолиото на образователната институция. 
Чл. 3. Предмет на инспектиране са всички 
дейности, осъществявани от детската градина 
или училището, и постигнатите резултати. 
Чл. 4. Обект на инспектирането са всички 
области от дейността на детската градина 
или училището. 
Чл. 5. При извършване на инспектирането 
се отчита влиянието на външната среда, в ко-
ято функционира образователната институция. 
Чл. 6. (1) Инспектирането на детските 
градини и училищата в системата на пре-
дучилищното и училищното образование се 
осъществява чрез извършване на инспекция 
от Националния инспекторат по образова-
нието (НИО).
(2) Инспекцията се планира и провежда 
по начин, който не нарушава дейността на 
образователната институция.